
Introducere
Conform Strategie Naționale de Dezvoltare „Moldova 2030” „omul este beneficiarul, nu resursa ori instrumentul dezvoltării, iar însăși dezvoltarea presupune un conținut tangibil de creștere a bunăstării” [8]. Astfel se poate deduce că asigurarea bunăstării cetățenilor reprezintă la etapa actuală un obiectiv central al politicilor publice în Republica Moldova, însă în ce măsură politica bugetar-fiscală poate contribui la realizarea acestui deziderat? În acest articol autorii și-au propus să răspundă acestei întrebări prin analiza corelației dintre bunăstarea economică și politica bugetar-fiscală atât din perspectivă teroretică, cât și din punct de vedere practic în Republica Moldova. În această ordine de idei, obiectivele acestei cercetări au constat în deducerea esenței conceptului de bunăstare economică, stabilirea corelației dintre conceptele teoretice de „politică bugetar-fiscală” și „bunăstarea economică” în literatura de specialitate, dar și determinarea modului în care politica bugetar-fiscală ar putea contribuie la creșterea bunăstării economice în Republica Moldova în perspectivă.

Material și metode
Pentru studiul literaturii de specialitate, au fost aplicate atât metode tradiționale de cercetare, precum analiza și sinteza, dar și instrumentul VOSviewer, versiunea 1.6.16. Referitor la conceptul de

„bunăstare economică” (economic welfare), pe site-ul Web of Science au fost identificate 52015 articole, care conțin această sintagmă, iar după eliminarea categoriilor irelevante, cu ajutorul instrumentului VOSviewer au fost analizate 15768 articole. Dintre aceste articole au fost identificate 38 de articole care corespund căutării după sintagmele „bunăstare economică” și „politică bugetar-fiscală” (budgetary and fiscal policy). Acestea, dar și alte lucrări au fost analizate pentru a se deduce legătura dintre cele două concepte.
La cea de a doua etapă a cercetării au fost analizate date statistice ale Ministerului Finanțelor al Republicii Moldova ce caracterizează politica bugetar-fiscală promovată la etapa actuală, dar și o serie de documente de politici publice, ce definesc cursul politicii bugetar-fiscale în Republica Moldova în viitor, pentru a urmări modul în care această politică, cel puțin la nivel conceptual, ar putea asigura bunăstarea economică.

Studiu literaturii
Analiza articolelor WOS relevante ce conțin sintagma „bunăstare economică” a arătat puternice conexiuni cu 1000 de cuvinte-cheie. După cum se poate urmări în Schema 1, cuvintele cu cele mai puternice conexiuni sunt: model, creștere, politică, competiție, impact, inegalitate, venit, creștere economică, risc, șomaj, consum, echilibru, piață etc. Acest exercițiu demonstrează faptul că concepul de
„bunăstare economică” este în primul rând un concept foarte popular în literatura de specialitate, fiind totodată și un termen destul de complex.
[image: ]
Schema 1. Legătura dintre „bunăstare economică” și ale cuvinte cheie în articolele WOS.
Sursa: Elaborat de autori.
În literatura de specialitate nu există o definiție a bunăstării economice general acceptată. După cum afirmă Tomceac, cu toate că ca bază pentru studierea conceptului de bunăstare servesc lucrările lui

A. Smith, D. Ricardo, K. Marx, L. Walras și altele, aspectul dat este analizat în special în teoria neoclasică [16]. Conform concepțiilor neoclasice bunăstarea unui stat este asociată cu creșterea economică, fiind apreciată prin intermediul indicatorilor Produsului Intern Brut (PIB) sau PIB raportat la cap de locuitor [2]. Deși clasici, după cum se argumentează în multe studii de specialitate, acești indicatori nu sunt, însă, foarte reprezentativi pentru a evalua nivelul de bunăstare a unui stat. Principalele critici regăsite în literatura de specialitate la adresa PIB-ului, ca măsură a progresului și a bunăstării, sunt următoarele: nu ia în considerare costurile și beneficiile nemonetare, cum ar fi munca în gospodărie, sau costurile ecologice ca rezultat al impactul negativ al activității economice asupra mediului ambiant, nu ține cont de valoarea capitalul natural și uman, amortizarea capitalului, costurile aprofundării inegalității veniturilor, care se majorează odată cu creșterea economică, atribuirea greșită la bunăstare a cheltuielilor pentru apărare [12; 14; 15].
Începând din anii ’70 şi până în prezent cercetătorii în domeniu au sugerat o serie de indicatori ce ar putea substitui PIB ca indicator ce cuantifică bunăstarea, așa ca: „măsura bunăstării economice (MEW), indicele dezvoltării umane (HDI), indicele bunăstării economice sustenabile (ISEW), indicatorul progresului autentic (GPI), PIB-ul verde (Green GDP), indicele avuției veritabile (Genuine wealth), indicele beneficiului net sustenabil (SNBI) şi, mai recent, indicele OCDE al vieții mai bune şi indicele progresului social” [13, p.70]. După cum afirmă Bleys, dintre acești indicatori ISEW și GPI sunt cei care oferă informație despre contribuția economiei naționale la nivelul general de stare de bine resimțite de cetățenii acesteia [3]. Ce reprezintă însă acești indicatori?
ISEW a fost elaborat în anul 1989, și revizuit ulterior în 1994, de către Daly and Cobb și cuprinde în formula de calcul, pe lîngă indicatorii tradiționali utilizați pentru determinarea PIB, costurile sociale, dar și cele ecologice, generate de creșterea economică [2]. Ulterior, în baza ISEW, în 1999, Anielski și Row au dezvoltat GPI, care adăugă la toate calculele anterioare costul muncii după program și costul destrămării familiilor [1].
Astfel, se poate deduce că bunăstarea economică a unui stat nu se rezumă doar la creșterea economică, deși este strâns legată de aceasta, dar presupune însumarea tuturor efectelor creșterii economice, atât beneficiile, cât și costurile asociate tuturor activităților economice realizate în cadrul statului, și se referă în general de starea de bine resimțită de cetățenii unui stat într-o perspectivă de timp pe termen lung.
Bunăstarea economică a unui stat este strîns legată de bunăstarea economică a cetățenilor acestui stat, care la rândul său este concept complex, ce se referă la percepția subiectivă a persoanelor privind calitatea vieții, aceasta „incluzând bunăstarea fizică, materială, socială, emoțională şi gradul de satisfacție privind activitățile desfăşurate, toate raportate la un set personal de valori” [5]. Bunăstarea econimică vine ca consecință a două componente importante: capacitatea persoanei de a-și gospodări resursele și accesul acesteia la servicii publice calitative. Acest lucru este confirmat și în studiul realizat de Atkas asupra a 31 de țări în tranziție, prin care autorul ajunge la concluzia că dezvoltarea capitalului uman și calitatea guvernării sunt factorii de bază care generează bunăstarea economică a statului [9, p.169].
În ce măsură însă politica bugetar-fiscală are legătură cu bunăstarea economică?
Cuvinte cheie cu cele mai puternice conexiuni identificate de VOSviewer pentru combinația conceptelor de bunăstare economică și politică bugetar-fiscală sunt: educație, statul bunăstării, politică, austeritate fiscală, creștere economică, investiții sociale ș.a. (Schema 2).
În literatura de specialitate, există o amplă dezbatere privind efectele pe termen lung ale politicii bugetar-fiscale asupra creșterii economice. Majoritatea studiiilor sugerează că doar o politică fiscală prudentă, care menține un nivel sustenabil al datoriei publice, stimulează creșterea economică pe termen lung. După cum se menționează în studiul realizat de Țintilă (Bilan) utilizarea excesivă a îndatorării publice afectează creșterea economică pe termen lung, crește vulnerabilitatea economiei și reduce marjele de manevră ale guvernelor în cazul unor șocuri [17, p.123].

 (
351
)

[image: ]
Schema 2. Legătura dintre conceptele „bunăstare economică” și „politică bugetar-fiscală” cu alete cuvinte-cheie în articolele WOS.
Sursa: Elaborat de autori.
Mai mult ca atît, Breunig and Busemeyer demonstrează că austeritatea fiscală nu afectează în mod egal toate categoriile de cheltuieli publice. Investițiile publice, fiind mai flexibile din punct de vedere bugetar, sunt mai expuse la reduceri în perioade de consolidare fiscală. În schimb, cheltuielile pentru protecția socială sunt mai puțin afectate de astfel de măsuri din cauza diferitelor constrângeri instituționale și politice [4]. Cert este însă faptul că bunăstarea economică urmărește efectele creșterii economice pe termen lung, iar o politică bugetar-fiscală stimulativă nu presupune doar majorarea cheltuielilor bugetare și reducerea presiunii fiscale, dar și urmărirea pudenței bugetare, astfel încât creșterea economică prezentă să fie una sustenabilă, în sensul în care să nu fie efectuată din contul unor costuri transpuse generațiilor viitoare, prin majorarea poverii datoriei publice.

Rezultate și discuții
Politica bugetar-fiscală reprezintă ansamblul de instrumente și decizii prin care autoritățile publice gestionează fondurile financiare ale statului, cu scopul de a stabiliza economia, a promova creșterea economică și a asigura bunăstarea. Prin intermediul instrumentelor acestei politici, guvernele pot influența cererea agregată, stimula investițiile, combate inegalitățile sociale și răspunde la diverse șocuri economice. Sintetizînd constatările regăsite în studiul literaturii de specialitate se deduce că rolul politicii bugetar-fiscale în asigurarea bunăstării constă în:
1. asigurarea accesului cetățenilor la servicii publice de ordin social de calitate;
2. stimularea dezvoltării economiei naționale;
3. atenuarea efectelor creșterii economice, inclusiv prin:
a. reducerea inegalităților în societate;
b. diminuarea efectelor negative asupra mediului ambiant.
Totodată, deoarece bunăstarea economică trebuie să fie privită într-o perspectivă îndelungată, în tendința de creștere a nivelului bunăstării cetățenilor, politica bugetar-fiscală trebuie să fie suficient de prudentă, urmărind asigurarea sustenabilității finanțelor publice.
În continuare aceste aspecte se vor analiza în cazul politicii bugetar-fiscală promovate la etapa actuală în Republica Moldova.
Analizând structura cheltuielilor publice în Republica Moldova în perioada 2016-2023 (Figura
1) se constată că aceasta este relativ constantă, semn că în perioada analizată nu au intervenit schimbări majore în prioritățile statului vizavi de cheltuielilor bugetare. Cheltuielile de ordin social reprezintă cel

)mai important grup de cheltuieli în cadrul Bugetului Public Național (BPN), avînd o pondere de aproximativ 70% în totalul cheltuielilor bugetare, fiind urmate de cheltuielile de ordin economic, cu o pondere de aproximativ 10% în totalul cheltuielilor, decalajul dintre cele două categorii de cheltuieli fiind unul semnificativ, de aproximativ 60 p.p. Deși cheltuielile de ordin social asigură protecție socială și accesul cetățenilor la servicii educaționale și medicale publice de calitate, totuși decalajul față de cheltuielile de ordin economic este mult prea mare, iar autoritățile ar trebui să depună un efort financiar mai mare pentru a stimula creșterea economică, care, după cum s-a argumentat anterior, reprezintă un cuvânt cheie pentru asigurarea bunăstării economice. Referitor la cheltuielile pentru protecția mediului, destinate să reducă impactul negativ al creșterii economice, ponderea acetora este una nesemnificativă, de aproximativ 0,4% în totalul cheltuielilor BPN. Astfel, ar fi oportun de a acorda o importanță mai mare și acestui grup de cheltuieli bugetare.


















	
	2016
	2017
	2018
	2019
	2020
	2021
	2022
	2023

	Alte cheltuieli ale BPN
	21,0
	21,3
	20,3
	19,2
	18,8
	18,2
	18,2
	19,9

	Cheltuieli pentru protecția mediului
	0,4
	0,3
	0,2
	0,3
	0,3
	0,4
	0,4
	0,4

	Cheltieli de ordin economic
	9,5
	9,9
	11,1
	10,9
	12,1
	10,4
	10,8
	9,6

	Cheltuieli de ordin social
	69,1
	68,5
	68,4
	69,6
	68,7
	71,1
	70,6
	70,2




Figura 1. Structura cheltuielilor BPN în Republica Moldova.
Sursa: Elaborat și calculat de autori în baza datelor Ministerului Finanțelor [11].

Referitor la politica fiscală, se constată că impozitele indirecte reprezintă principala sursă de colectare a veniturilor fiscale, având în anul 2023 o pondere de 68,5% (Figura 2). Deși în anii 2022 și 2023 se înregistrează o diminuare treptată a indicatorului față de nivelul din anul 2021, când acesta a fost cel mai înalt din perioada analizată, de 71,6%, totuși contribuția impozitelor indirecte la formarea veniturilor fiscale este una foarte importantă. Ținînd cont de faptul că impozitele indirecte au un caracter regresiv, ceia ce face ca cei bogați să devină și mai bogați, iar cei mai săraci și mai săraci, adîncind inegalitatea în societate, acest fapt care contravine esenței bunăstării economice, și prin urmare se solicită de a fi remediat pe viitor.
În ceia ce privește indicatorii sustenabilității finanțelor publice, analiza datelor statistice permite să constatăm o deteriorare a situației soldului bugetar, excluzând granturile, și respectiv ai datoriei publice (Figura 3). Atât criza economică generată de pandemia COVID-19, cât și războiul din Ucraina, au afectat direct și semnificativ soldul bugetar al BPN, în 2020 fiind înregistrat un deficit bugetar de 5,64% în PIB, iar în 2023 nivelul acestui indicator a ajuns la un nivel record de 6,94% în PIB, regula

fiscală privind acest indicator stabilind că nivelul limită al deficitului bugetar, excluzând granturile, nu ar trebui să depășească 2,5% în PIB [7].

Figura 2. Ponderea veniturilor din impozitele indirecte în veniturile fiscale ale BPN.
Sursa: Elaborat și calculat de autori în baza datelor Ministerului Finanțelor [11].


 (
355
)
0,00%
-1,00%
-2,00%
-3,00%
-4,00%
-5,00%
-6,00%
-7,00%
 (
2016
2017
2018
2019
2020
2021
2022
2023
Datoria publică
37,30%
33,20%
30,60%
28,10%
36,40%
33,80%
35,90%
35,90%
Soldul bugetar
-2,44%
-1,22%
-1,06%
-2,24%
-5,64%
-2,93%
-4,88%
-6,96%
)-8,00%

40,00%
35,00%
30,00%
25,00%
20,00%
15,00%
10,00%
5,00%
0,00%


[image: ]


[image: ]Datoria publică	Soldul bugetar

Figura 3. Evoluția soldului bugetar al BPN, excluzând granturile, și ale datoriei publice.
Sursa: Elaborat și calculat de autori în baza datelor Ministerului Finanțelor [10; 11].

În același timp, din cauza deficitelor bugetare înregistrate în ultimii 4 ani, dar și datorită contractării PIB, s-a atestat o creștere a datoriei publice ca pondere în PIB de la 28,1% în 2019 la 35,90% în anul 2023. Reieșind din deteriorarea semnificativă a indicatorilor de sustenabilitate ai finanțelor publice, în continuare se va analiza modul în care sunt respectați indicatorii parametrilor de risc și sustenabilitate ai datoriei de stat (Tabelul 1).

Tabelul 1. Respectarea parametrilor de risc și sustenabilitate ai datoriei de stat.
	

Anii
	Datoria de stat scadentă în decursul unui an (%
în total)
	Datoria de stat internă (% în
total)
	Ponderea datoriei de stat într-o anumită valută străină în totalul
datoriei de stat
	Datoria de stat cu rata dobânzii variabilă (%
din total)1
	Serviciul datoriei de stat, % în raport cu veniturile bugetului de stat fără granturi

	2016
	18,7
	42,4
	24,3
	30,9
	3.9

	2017
	20,6
	43,7
	27,1
	30,3
	3.7

	2018
	20,8
	44,3
	27,2
	31,5
	2.6

	2019
	18,9
	44,1
	30,7
	28,6
	4.0

	2020
	25,7
	43,1
	33,1
	36,9
	2.7

	2021
	27,6
	42,8
	32,8
	45,2
	2.5

	2022
	27,8
	36,4
	39,2
	47,8
	3.0



[bookmark: _bookmark0]1 În contextul analizei riscului ratei de dobândă, datoria de stat internă cu maturitatea de până la un an şi purtătoare de rată a dobânzii fixă este atribuită la categoria datoriei cu rata dobânzii flotantă, întrucât din cauza maturităţii reduse aceasta va fi refinanţată în fiecare an la condiţii noi de piaţă, fiind supusă riscului ratei de dobândă.


	2023
	30,0
	38,1
	38,5
	50,8
	5.5

	MDS*
	Max 35%
	Min 30%
	Max 60%
	Max 50%
	Max 10%


Sursa: Elaborat de autori în baza datelor Ministerului Finanțelor [10].
* Notă: MDS – Obiective ale Programului „Managementul datoriei de stat pe termen mediu”.

În perioada 2016-2023, cu excepția indicatorului datoriei de stat cu rata dobânzii variabilă, care a depășit ușor limita maximă admisibilă, ceilalți parametri de risc ai datorie de stat s-au încadrat în limitele stabilite în cadrul Programului „Managementul datoriei de stat pe termen mediu”. Totuși, analiza în timp a acestor indicatori demonstrează o tendință de majorare a riscurilor ce sunt asociate cu datoria de stat în Republica Moldova, acest aspect fiind necesar să fie stipulat în obiectivele politicii bugetar- fiscale stabilite pentru perioada următoare.
Analiza măsurilor-cheie ale politicii bugetar fiscale care au fost setate în Cadrul bugetar pe termen mediu (2025-2027), permite să se constate că direcțiile de acțiuni planificate, așa ca consolidarea bazei fiscale, revizuirea sistemului de asigurări sociale, astfel ca acestea să devină sustenabile pe termen mediu și lung, eficientizarea cheltuielilor publice, reducerea treptată a nivelului deficitului bugetar, extinderea și dezvoltarea continuă a pieței interne a valorilor mobiliare de stat, asigurarea sustenabilității datoriei de stat și monitorizarea și gestionarea eficientă a riscurilor bugetar-fiscale, sunt măsuri care vin să consolideze sustenabilitatea finanțelor publice, dar și respectiv bunăstarea economică a țării [6].
Mai mult ca atât, și obiectivele politicii fiscale și vamale și ale politicii de administrare fiscală și vamală pe termen mediu enunțate în același document, care urmăresc creșterea rezilienței persoanelor fizice, atragerea și menținerea forței de muncă calificate, simplificarea și clarificarea cadrului legislativ, reducerea interacțiunii dintre contribuabil și funcționarul fiscal, diminuarea economiei tenebre etc., vin să realizere același deziderat [6].
Totuși în măsurile-cheie ale politicii bugetar-fiscale nu se regăsesc prevederi referitoare la încurajarea dezvoltării mediului de afaceri, dar și încurajarea măsurilor ecologie, deși aceste obiective sunt stabilite în Strategia Națională de Dezvoltare „Moldova Europeană 2030” [8].

Concluzii
Prezenta cercetare a evidențiat o strânsă interdependență între conceptele „politica bugetar- fiscală” și „bunăstarea economică” și demonstrează că politica bugetar-fiscală prudentă, prin instrumentele sale, poate contribui la consolidarea bunăstarii economice a unui stat.
Deși în Republica Moldova în politica bugetar-fiscală se pune un accent considerabil pe cheltuielile de ordin social pentru asigurarea accesului cetățenilor la servicii publice educaționale, medicale sau de protecție socială de calitate, există încă disproporții semnificative între cheltuielile de ordin economic și cele de ordin social, ceea ce limitează stimularea creșterii economice. De asemenea, politica fiscală, în contextul unui grad mare de dependență de impozitele indirecte, adâncește inegalitățile sociale, contrar scopului de a asigura bunăstarea economică. În plus, sustenabilitatea financiară rămâne o provocare importantă, iar deficitele bugetare din ultimii ani și creșterea datoriei publice pun presiune asupra stabilității economice pe termen lung. Astfel, deși obiectivele politicii bugetar-fiscale a Republicii Moldova, stabilite pentru perioada următoare, pot contribui la creșterea bunăstării economice a cetățenilor, totuși, este necesar de a se urmări și echilibrarea cheltuielilor, printr- un accent mai mare pe cheltuielile de ordin economic și a celor pentru protecția mediului, dar și reducerea inegalităților, inclusiv prin intermediul politicii fiscale.

